paragraph_text: Alfa 147 je predstavljena 2000. godine u Torinu na Motor Show-u kao zamjena za dotadašnje modele 145/146 i dijeli podvozje s ranije predstavljenom Alfom 156. U ponudi su bili benzinski motori 1.6, 2.0 (Twin Spark), te 3,2 GTA (V6), a dizelski 1.9 i dolazili su s 3 ili 5 vrata. 2.0 Twin Spark je bilo moguće naručiti i sa Selespeed mjenjačem kod kojeg se brzine mijenjaju ručnim polugama koje se nalaze iza kola upravljača. Bio je to prvi Alfa Romeo automobil koji je ponudio dvozonski klima uređaj i elektronsku kontrolu proklizavnja (ASR).